***Протокол***

Днес 16.03.2021г. от 14:15 часа се проведе заседание на Постоянната комисия по териториално и селищно устройство, общинска собственост, туризъм, екология и околна среда, спорт, обществен ред и сигурност към ОбС Априлци.

Присъстват: Младен Колев – председател, Тотю Ненов – секретар, Пепа Колева, Петко Павлов, Иван Якимов – членове

Отсъстват: Начо Начев, Деница Николова – членове

Присъстват още – Стелиян Нунев – Председател на ОбС Априлци, инж. Тихомир Кукенски – Кмет на община Априлци, Ваня Иванова – Секретар на община Априлци, Събчо Лалев – общински съветник

М. Колев: Уважаеми г-н Председател, уважаеми общински съветници, уважаеми г-н Кмет, администрация, откривам заседание на постоянната комисия по териториално и селищно устройство, общинска собственост, туризъм, екология и околна среда, спорт, обществен ред и сигурност към ОбС Априлци. Присъстват 5 общински съветници.

М. Колев:Представям Ви проекта за дневен ред:

1. Предложение ДП-165/09.03.2021г. от инж. Тихомир Кукенски – кмет на община Априлци, относно Продажба на сгради с идентификатори 52218.984.1.4 и 52218.984.1.6 – частна общинска собственост.
2. Предложение ДП-166/11.03.2021г. от инж. Тихомир Кукенски – кмет на община Априлци, относно Годишен отчет за изпълнение на Общинска програма за опазване на околната среда и програма за управление на отпадъците на Община Априлци.
3. Предложение ДП-167/11.03.2021г. от инж. Тихомир Кукенски – кмет на община Априлци, относно Продажба на стояща дървесина на корен от горските територии собственост на Община Априлци.

М. Колев: Има две нови постъпили предложения:

- Предложение ДП-168/15.03.2021г. от инж. Тихомир Кукенски – кмет на община Априлци, относно Продажба на поземлен имот с идентификатор 52218.530.1 – частна общинска собственост.

- Предложение ДП-169/16.03.2021г. от инж. Тихомир Кукенски – кмет на община Априлци, относно Отдаване под аренда на имот от общинския поземлен фонд.

М. Колев: Имате ли други допълнения към дневния ред? Няма.

М. Колев: В режим на гласуване сме, Предложение ДП-168/15.03.2021г. от инж. Тихомир Кукенски – кмет на община Априлци, относно Продажба на поземлен имот с идентификатор 52218.530.1 – частна общинска собственост, да влезе в дневния ред като точка 4:

Гласували общо 5 общински съветници

 5 „за”

 0 „против”

 0 „въздържали се” Приема се.

М. Колев: В режим на гласуване сме, Предложение ДП-169/16.03.2021г. от инж. Тихомир Кукенски – кмет на община Априлци, относно Отдаване под аренда на имот от общинския поземлен фонд, да влезе в дневния ред като точка 5:

Гласували общо 5 общински съветници

 5 „за”

 0 „против”

 0 „въздържали се” Приема се.

М. Колев: В режим на гласуване сме за така предложения Дневен ред с направените допълнения:

Гласували общо 5 общински съветници

 5 „за”

 0 „против”

 0 „въздържали се” Приема се.

**С това гласуване комисията прие следния ДНЕВЕН РЕД:**

* 1. **Предложение ДП-165/09.03.2021г. от инж. Тихомир Кукенски – кмет на община Априлци, относно Продажба на сгради с идентификатори 52218.984.1.4 и 52218.984.1.6 – частна общинска собственост.**
	2. **Предложение ДП-166/11.03.2021г. от инж. Тихомир Кукенски – кмет на община Априлци, относно Годишен отчет за изпълнение на Общинска програма за опазване на околната среда и програма за управление на отпадъците на Община Априлци.**
	3. **Предложение ДП-167/11.03.2021г. от инж. Тихомир Кукенски – кмет на община Априлци, относно Продажба на стояща дървесина на корен от горските територии собственост на Община Априлци.**
	4. **Предложение ДП-168/15.03.2021г. от инж. Тихомир Кукенски – кмет на община Априлци, относно Продажба на поземлен имот с идентификатор 52218.530.1 – частна общинска собственост.**
	5. **Предложение ДП-169/16.03.2021г. от инж. Тихомир Кукенски – кмет на община Априлци, относно Отдаване под аренда на имот от общинския поземлен фонд.**

**ПО ПЪРВА ТОЧКА**

*Предложение ДП-165/09.03.2021г. от инж. Тихомир Кукенски – кмет на община Априлци, относно Продажба на сгради с идентификатори 52218.984.1.4 и 52218.984.1.6 – частна общинска собственост.*

 М. Колев: Заповядайте, г-н Кукенски.

 Инж. Т. Кукенски: Уважаеми г-н Председател, уважаеми общински съветници, предложението е относно Продажба на сгради с идентификатори 52218.984.1.4 и 52218.984.1.6 – частна общинска собственост.

 Става въпрос за 2 сгради, които се намират на Тъжа. Преди 5 месеца отново входирахме предложение, но се въздържахте, защото не бяхме уредили взаимоотношенията със старите наематели. С единия от наемателите, който не си беше плащал наема, прекратихме договора. С другия наемател водихме разговори и ако се стигне до продажба, според точката в договора за прекратяването му, по взаимно съгласие ще бъде прекратен. Също така изтича пазарната оценка, тя важи 6 месеца. Ако сега не вкарам предложението, за следващия месец ще трябва да плащаме за нова оценка.

 М. Колев: Имате ли изказвания, предложения, въпроси? Аз гласувах въздържал се миналия път, защото не бяха изяснени взаимоотношенията с наемателите. Ще помоля до заседанието да ни бъде предоставен анекс, с който се прекратява договора.

 Инж. Т. Кукенски: Ще го представим.

 М. Колев: Въпроси? Няма.

 М. Колев: В режим на гласуване сме, Предложение ДП-165/09.03.2021г. от инж. Тихомир Кукенски – кмет на община Априлци, относно Продажба на сгради с идентификатори 52218.984.1.4 и 52218.984.1.6 – частна общинска собственост:

Гласували общо 5 общински съветници

 5 „за”

1. „против”

0 „въздържали се” Приема се.

**С това гласуване комисията подкрепи следния проект за решение:**

**На основание чл.21, ал. 1, т.8 от ЗМСМА, чл.35, ал.1 и ал.6 от ЗОС, чл. 41, ал. 2 от ЗОС и чл.29 и чл.53, ал.1 от Наредба за реда за придобиване, управление и разпореждане с общинско имущество, Общински съвет Априлци:**

РЕШИ:

1. **Да се извърши продажба чрез публичен търг с явно наддаване по реда на глава седма от Наредбата за реда за придобиване, управление и разпореждане с общинско имущество на Общински съвет** - **Априлци, на общински имоти, както следва:** СГРАДА С **ИДЕНТИФИКАТОР 52218.984.1.4 по КККР на гр. Априлци, одобрени със Заповед РД-18- 49/31.08.2007г. на Изпълнителния директор на АГКК, последно изменение на КККР, засягащо сградата, със Заповед КД-14-11-665/22.12.2010г. на Началника на СГКК-Ловеч, с адрес на сградата: гр. Априлци, кв. „Острец“, разположена в поземлен имот с идентификатор 52218.984.1, със застроена площ от 245 кв.м, брой етажи: 1 /един/, брой самостоятелни обекти в сградата: няма данни, предназначение: селскостопанска сграда, актувана с Акт за частна общинска собственост 219 от 14.03.2011 г., вписан под № 94, том 3 дв.рег.№ 767 на 10.05.2011 г. при Служба по вписванията - Троян, И СГРАДА С ИДЕНТИФИКАТОР 52218.984.1.6 по КККР на гр. Априлци, одобрени със Заповед РД-18- 49/31.08.2007г. на Изпълнителния директор на АГКК, последно изменение на КККР, засягащо сградата,** **със Заповед КД-14-11-665/22.12.2010г. на Началника на СГКК-Ловеч, с адрес на сградата: гр. Априлци, кв. „Острец“, разположена в поземлен имот с идентификатор 52218.984.1, със застроена площ 307 кв.м, брой етажи: 1, брой самостоятелни обекти в сградата: няма данни, предназначение: селскостопанска, актувана с Акт за частна общинска собственост № 220 от 14.03.2011 г., вписан под № 96, том 3 дв.рег.№ 769 на 14.03.2011 г. при Служба по вписванията - Троян по КККР на гр. Априлци, кв. Острец, област Ловеч.**
2. **Одобрява доклади за извършени пазарни оценки от 12.11.2020 г. на „Ай Си Трейд консулт” ЕООД: Доклад № 12112020-01 Lch на сграда е идентификатор 52218.984.1.4 и определя пазарна стойност към дата на изготвяне на оценката /със закръгление/ в размер на 1600,00 /хиляда и шестстотин лева и 00 стотинки/ и Доклад № 12112020-02 Lch на сграда с идентификатор 52218.984.1.6 и определя пазарна стойност към дата на изготвяне на оценката /със закръгление/ в размер на 1320,00 /хиляда триста и двадесет лева и 00 стотинки/.**
3. **Възлага на Кмета на Община Априлци да сключи споразумение за прекратяване на договор за отдаване под наем на сграда с идентификатор 52218.984.1.4 - частна общинска собственост при изразено съгласие на наемателя по договора за наем.**
4. **Възлага на Кмета на Община Априлци да проведе процедурата за продажба чрез публичен търг с явно наддаване на недвижимите имоти по т.1, като извърши всички необходими правни и фактически действия, и да сключи договор със спечелилия публичния търг участник.**

**ПО ВТОРА ТОЧКА**

*Предложение ДП-166/11.03.2021г. от инж. Тихомир Кукенски – кмет на община Априлци, относно Годишен отчет за изпълнение на Общинска програма за опазване на околната среда и програма за управление на отпадъците на Община Априлци.*

 М. Колев: Заповядайте, г-н Кукенски.

 Инж. Т. Кукенски: Уважаеми г-н Председател, уважаеми общински съветници, предложението е относно Годишен отчет за изпълнение на Общинска програма за опазване на околната среда и програма за управление на отпадъците на Община Априлци.

Съгласно чл.79, ал. 5 от Закона за опазване на околната среда и чл. 52, ал. 9 от Закона за управление на отпадъците, ежегодно внасяме в общинския съвет годишен отчет за изпълнението на Общинската програма за опазване на околната среда и програмата за управление на отпадъците, като отчетите се изпращат за информация и на съответната регионална инспекция по околната среда и водите до 31 март на следващата година. Съгласно чл. 52, ал. 2 от Закона за управление на отпадъците, Програмата за управление на отпадъците, е неразделна част от Програмата за опазване на околната среда.

 М. Колев: Имате ли изказвания, питания, въпроси? Няма.

 М. Колев: В режим на гласуване сме, Предложение ДП-166/11.03.2021г. от инж. Тихомир Кукенски – кмет на община Априлци, относно Годишен отчет за изпълнение на Общинска програма за опазване на околната среда и програма за управление на отпадъците на Община Априлци:

Гласували общо 5 общински съветници

1. „за”

 0 „против”

 0 „въздържали се” Приема се.

**С това гласуване комисията подкрепи следния проект за решение:**

**На основание чл.21, ал.1, т.24 от ЗМСМА, Общински съвет Априлци**

РЕШИ:

1. **Приема годишния отчет на Общинска програма за опазване на околната среда и програма за управление на отпадъците на Община Априлци за 2020 год.**

**ПО ТРЕТА ТОЧКА**

*Предложение ДП-167/11.03.2021г. от инж. Тихомир Кукенски – кмет на община Априлци, относно Продажба на стояща дървесина на корен от горските територии собственост на Община Априлци.*

 М. Колев: Давам думата на г-н Кукенски.

 Инж. Т. Кукенски: Уважаеми г-н Председател, уважаеми общински съветници, предложението е относно Продажба на стояща дървесина на корен от горските територии - собственост на Община Априлци.

 След съгласуване и одобряване на лесоустройствен план от РДГ - гр. Ловеч, е извършено маркиране на широколистна дървесина в подотдел от горската територия - собственост на Община Априлци, както следва:

> 141”д”, находящ се в ПИ с идентификатор 52218.981.1 в землището на гр. Априлци, кв.Острец, местност ’’Глиганови дупки”, вид дървесина: бук и габър: Едра строителна - 13 куб.м, дърва - 136 куб.м.

На основание чл.4, ал.4 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти са определени началните тръжни цени, въз основа на следните анализи: сравнителен анализ при продажба на дървесина от държани горски стопанства и общини от региона, минималните разходи за добив, отстоянията за извоз до временните складове, вид на сечта, сортиментите и обема по дървесни видове на маркираната дървесина.

 М. Колев: Имате ли въпроси, изказвания? Няма.

 М. Колев: В режим на гласуване сме, Предложение ДП-167/11.03.2021г. от инж. Тихомир Кукенски – кмет на община Априлци, относно Продажба на стояща дървесина на корен от горските територии собственост на Община Априлци:

Гласували общо 5 общински съветници

 5 „за”

 0 „против”

 0 „въздържали се” Приема се.

**С това гласуване комисията подкрепи следния проект за решение:**

**На основание чл. 21, ал. 1, т. 8 от Закона за местното самоуправление и местната администрация, чл.35, ал.1 и ал.6 от Закона за общинската собственост, чл.111 и чл.112, ал.1, т.1 от Закона за горите, чл.4, ал.4, чл.46, т.1, чл.49, ал.1, т.1 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, Общински съвет Априлци**

**РЕШИ:**

1. **Възлага на Кмета на Община Априлци да проведе процедура за продажба на стояща дървесина на корен чрез публичен търг с явно наддаване и сключи договор със спечелилия участник за отдел: 141”д”, находящ се в ПИ с идентификатор 52218.981.1 в землището на гр. Априлци, кв. Острец, местност ”Глиганови дупки”, вид дървесина:**

Бук **: едра строителна-13 куб.м, дърва - 136 куб.м.**

**2. Определя начала тръжна цена за иглолистния материал:**

* **Едра стр. I клас - 75 лв. за куб.м.**
* **Едра стр. II клас - 65 лв. за куб.м.**
* **ОЗМ - 40 лв. за куб.м.**
* **Дърва - 33 лв. за куб.м.**

**Всички цени са без ДДС**

**ПО ЧЕТВЪРТА ТОЧКА**

*Предложение ДП-168/15.03.2021г. от инж. Тихомир Кукенски – кмет на община Априлци, относно Продажба на поземлен имот с идентификатор 52218.530.1 – частна общинска собственост.*

 М. Колев: Заповядайте, г-н Кукенски.

 Инж. Т. Кукенски: Уважаеми г-н Председател, уважаеми общински съветници, предложението е относно Продажба на поземлен имот с идентификатор 52218.530.1 – частна общинска собственост.

 Става въпрос за земята под бензиностанцията, предложение, което разглеждахме и миналия месец и отхвърлихте. Оказа се, че ние нямаме правно основание да откажем продажбата на този имот, понеже е в съсобственост. Пазарната оценка беше по – ниска от данъчната. Длъжни сме да обявим поне данъчната оценка. Адвокатите на фирмата, която иска да закупи земята се свързаха с мен, даже идваха, искаха да завеждат дело. Това е причината отново да входирам предложението.

 М. Колев: Имате ли изказвания, питания, въпроси? Няма. Аз също гласувах въздържал се. Причината беше основно заради голямата разлика между пазарната и данъчната оценка. Вярно че сме в съсобственост и пътувайки насам, погледнах мястото, за съжаление общината не е много добър стопанин. Този път ще подкрепя предложението.

 П. Павлов: Бях единственият, който гласувах да се обяви търг. Радвам се, че ще подкрепите това предложение този път.

 Т. Ненов: Въздържахме се заради разликата в оценките.

 Инж. Т. Кукенски: Така е. Обясних им, че това е била причината за отхвърлянето на предложението. Да се надяваме, че новите собственици ще го стопанисват по – качествено.

 М. Колев: Имаме лошата практика от предходни години, например за хижа Видима, да не продаваме, но видяхме за още 2,3 години в какво състояние стана сградата и се наложи цената да падне наполовина. За тези имоти, които са в съсобственост се оказва се, че общината не може да ги поддържа.

 С. Лалев: И земята и бензиностанцията са собственост на община Априлци. Това беше преди 20 години.

 Инж. Т. Кукенски: Имат акт за собственост. Някога във времето е била продадена бензиностанцията.

 М. Колев: В режим на гласуване сме, Предложение ДП-168/15.03.2021г. от инж. Тихомир Кукенски – кмет на община Априлци, относно Продажба на поземлен имот с идентификатор 52218.530.1 – частна общинска собственост:

Гласували общо 5 общински съветници

1. „за”

 0 „против”

 1 „въздържал се” Приема се.

**С това гласуване комисията подкрепи следния проект за решение:**

 **На основание чл. 21, ал. 1, т. 8 от Закон за местното самоуправление и местната администрация, чл. 35, ал.3 и чл.41, ал.2 от Закон за общинска собственост, чл.30, ал.1 и чл.53 от Наредба за реда за придобиване, управление и разпореждане с общинско имущество, Общински съвет Априлци:**

РЕШИ:

1. **Да бъде продаден застроен урегулиран поземлен имот с идентификатор 52218.530.1, с трайно предназначение „Урбанизирана”, начин на трайно ползване „За бензиностанция, газостанция, метанстанция” с площ от 1833 кв.м., по КККР на гр. Априлци, кв.Център, област Ловеч, актуван с Акт за частна общинска собственост с № 982 от 16.01.2015 г. на „ПРО СЪРВИСИС БЪЛГАРИЯ” ЕООД, ЕИК 204109696 собственик на законно построена сграда с идентификатор 52218.530.1.1, построена в поземлен имот 52218.530.1**
2. **Определя продажна цена на имота по т. 1 в размер на 50 343,90 лв.**
3. **Възлага на Кмета на Община Априлци да издаде заповед и сключи договор на описания в т. 1 от настоящето Решение поземлен имот с „ПРО СЪРВИСИС БЪЛГАРИЯ” ЕООД.**

**ПО ПЕТА ТОЧКА**

*Предложение ДП-169/16.03.2021г. от инж. Тихомир Кукенски – кмет на община Априлци, относно Отдаване под аренда на имот от общинския поземлен фонд.*

 М. Колев: Г-н Кукенски, заповядайте.

Инж. Т. Кукенски: Уважаеми г-н Председател, уважаеми общински съветници, предложението е относно Отдаване под аренда на имот от общинския поземлен фонд.

 В Общинска администрация Априлци е постъпило заявление с вх.№54 от 13.01.2021г. от Ралица Цветанова Петрова-Стоянова с желание за наемане под аренда на поземлен имот с идентификатор 10567.35.47, находящ в община Априлци, село Велчево, с начин на трайно ползване „Изоставено трайно насаждение”, с площ от 40802 кв.м., актуван с Акт за частна общинска собственост №242 от 16.08.2012г. вписан на 17.08.2012г. под №129, том 5, дв.рег.№1534/2012г. в служба по вписванията-Троян. Това е бивша овощна градина, която в момента е гора.

Т. Ненов: Има програми за възстановяване на стари сливови земи.

М. Колев: За какъв срок ще бъде отдадено под наем?

Инж. Т. Кукенски: 35г.

Т. Ненов: Ако след 5 години е в същото положение, ако не се прави нищо, ще може ли да се прекрати договорът? Да има някаква клауза.

М. Колев: Земята не е никак малка.

С. Лалев: А ако не плащат?

Инж. Т. Кукенски: Ако не плащат прекратяваме договора веднага. Цената е такава, че още първата година ще разберем.

М. Колев: В самия договор си има клауза за прекратяване при незаплащане, така че това не е проблем в случая.

С. Нунев: Самият договор също трябва да е приложен в материалите ни. Преди го коментирахме.

М. Колев: Сега даваме съгласие да се проведе процедура за търг. Как да има договоря?

П. Колева: Примерен договор. Проект.

Инж. Т. Кукенски: На заседанието ще го предоставим.

М. Колев: Имате ли други изказвания, питания, въпроси? Няма.

 М. Колев: В режим на гласуване сме, Предложение ДП-169/16.03.2021г. от инж. Тихомир Кукенски – кмет на община Априлци, относно Отдаване под аренда на имот от общинския поземлен фонд:

Гласували общо 5 общински съветници

1. „за”

 0 „против”

 0 „въздържали се” Приема се.

**С това гласуване комисията подкрепи следния проект за решение:**

**На основание чл.21, ал.1, т.8 от Закон за местното самоуправление и местната администрация, чл.24а, ал. 5 от Закон за стопанисването и ползването на земеделските земи, чл.4 от Закон за арендата в земеделието, чл.55, ал.3, чл.55а, ал.1 от Наредба за реда за придобиване, управление и разпореждане с общинско имущество, Общински съвет Априлци**

РЕШИ:

1. Да бъде отдаден под аренда чрез публичен търг с явно наддаване, за срок от 35 години част от поземлен имот с идентификатор 10567.35.47, находящ в община Априлци, село Велчево, с начин на трайно ползване „Изоставено трайно насаждение”, с площ от 40802 кв.м., която част е с площ от 23 814 кв.м., съгласно скица № 2 от 10.03.2021г., изготвена въз основа на протокол от 10.03.2021г. на комисия, назначена със Заповед №88 от 08.03.2021г. на Кмета на Община Априлци.
2. **Одобрява начална тръжна годишна арендна вноска от 43 лв./дка, съгласно Доклад за пазарна оценка на недвижим имот от „Ай Си трейд консулт” ЕООД, гр. Ловеч.**
3. **Възлага на Кмета на Община Априлци да проведе процедура за отдаване под аренда чрез публичен търг с явно наддаване и сключи договор със спечелилия публичния търг участник.**

М. Колев: Поради изчерпване на дневния ред, закривам заседанието.

Председател

Младен Колев

Протокол

Красимира Коева